Ένωση Ποδοσφαιρικών Σωματείων Τρικάλων

Η Ένωση Ποδοσφαιρικών Σωματείων Τρικάλων (Ε.Π.Σ.Τ.) είναι το όργανο διοίκησης του ποδοσφαίρου στο νομό Τρικάλων. Εδρεύει στα Τρίκαλα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο. Σκοπός της Ένωσης είναι η ανάπτυξη του τρικαλινού ποδοσφαίρου σε συνεργασία με όλα τα σωματεία, τους φορείς και ιδιώτες. Ο πρωταθλητής Τρικάλων κερδίζει την άνοδο στην Γ' Εθνική. Ο κυπελλούχος της Ένωσης συμμετέχει στην πρώτη φάση του Κυπέλλου Ελλάδας της επόμενης σεζόν. Επίσης, οι μικτές ομάδες παίδων, νέων, προπαίδων και τζούνιορ συμμετέχουν στα πρωταθλήματα μικτών ενώσεων της ίδιας.

 Ιδρύθηκε επίσημα το 1973 με την επωνυμία «Ένωσις Ποδοσφαιρικών Σωματείων Νομού Τρικάλων» από δεκατρία σωματεία της περιοχής. Πρίν την ίδρυση της ΕΠΣΤ, τα σωματεία του νομού συμμετείχαν στο πρωτάθλημα της Ε.Π.Σ. Θεσσαλίας. Έπειτα από αρκετές αναδιαρθρώσεις, η πρωταθλήτρια της Α' κατηγορίας προβιβαζόταν απευθείας στη Δ' Εθνική, εκτός από κάποιες χρονιές όπου η άνοδος κρίθηκε μέσω των ομίλων του Ειδικού ερασιτεχνικού πρωταθλήματος. Κατόπιν της αναδιάρθρωσης του ελληνικού ποδοσφαίρου το 2013 και της κατάργησης του Περιφερειακού Πρωταθλήματος (Δ' Εθνική), ο πρωταθλητής της Α' Τρικάλων για το 2013-14 θα διεκδικήσει την άνοδό του στη Football League 2 (Γ' Εθνική) πλέον, αντιμετωπίζοντας τους αντίστοιχους τριών (3) άλλων γειτονικών ενώσεων ΕΠΣ σε όμιλο διπλών συναντήσεων με ένα νικητή. Η δομή του πρωταθλήματος της Ε.Π.Σ. Τρικάλων είναι η εξής: Α' Κατηγορία Β' Κατηγορία (2 Όμιλοι) Γ' Κατηγορία (2 Όμιλοι) Πηγές: epst.gr και goaltrikala.gr Στο θεσμό του κυπέλλου συμμετέχουν τα σωματεία της Ε.Π.Σ. Τρικάλων. Πηγές: epst.gr και tameteora.gr Αρχειοθετήθηκε 2016-02-10 στο Wayback Machine. Πηγές: [1] O Βαγγέλης Ρούκας είναι o ποδοσφαιριστής με τα περισσότερα γκολ σε μια σεζόν σε πρωτάθλημα της ΕΠΣT: 67, με τους Μαύρους Αετούς Ελευθεροχωρίου (2014-15), στην Α1' ΕΠΣ Τρικάλων. Ο Βαγγέλης Τσιούκας σημείωσε τα περισσότερα γκολ σε μία αγωνιστική περίοδο στο πρωτάθλημα της Α' κατηγορίας. Πιο συγκεκριμένα σκόραρε 65 τέρματα τη σεζόν 2001-02 με τη φανέλα του Α.Σ. Μετέωρα Καλαμπάκας. Συνολικά oι ποδοσφαιριστές που έχουν σημειώσει πάνω απο 40 γκολ σε μια σεζόν στην Α' ΕΠΣ Τρικάλων είναι οι εξής: Βασίλης Γκαρνάρας 45 γκολ (2008-09) με τον ΑΣ Μετέωρα, Βαγγέλης Τσιούκας 45 γκολ (2011-12) και 65 (2001-02), Νικος Τσιόβολος 41 γκολ (1997-98) με τον Διγενή Νεοχωρίου. Οι ποδοσφαιριστές που έχουν σημειώσει χατ-τρικ ή και περισσότερα από 3 τέρματα σε τελικό του Κυπέλλου είναι οι εξής: Ρίζος 5 γκολ (1997), Ντρούγιας 4 γκολ (1982), Σταθόπουλος 3 γκολ (1997), Νίκος Σκόνδρας (3 γκολ 2019), Παπανικολάου 3 γκολ (1985). Οι ποδοσφαιριστές που έχουν σκοράρει σε περισσότερους από έναν τελικό Κυπέλλου είναι οι εξής: Ντρούγιας σε 4 τελικούς με τη φανέλα του ΑΣ Μετέωρα Καλαμπάκας (1976, 1978, 1982, 1984), Θώμος σε 4 τελικούς (1999, 2000, 2002, 2003), Νίκος Σκόνδρας σε 4 τελικούς (2010, 2019, 2022, 2023), Α.Παπαευθυμίου σε 2 (1995,1996), Βακουφτσής σε 2 (1984, 1987), Παπανικολάου σε 2 (1982, 1985), Ευθυμίου σε 2 (1981, 1982). O Βαγγέλης Ρούκας κατέχει το ρεκόρ των 4 συνεχομένων τίτλων πρώτου σκόρερ: με τη Δήμητρα Τρικάλων (2012-13, 2013-14) στην Α' ΕΠΣ Τρικάλων, με τους Μαύρους Αετούς Ελευθεροχωρίου (2014-15) στην Α1', αλλά και τη σεζον 2015-16 με τους Μαύρους Αετούς στην Α' ΕΠΣT. Ο Βούλγαρος Γιορντάν Ετόφ είναι ο μοναδικός ξένος ποδοσφαιριστής που έχει σκοράρει τελικό Κυπέλλου (2016, 2017) με τη φανέλα του ΑΕ Φαρκαδόνας. O Μιχάλης Ιορδανίδης είναι ο μοναδικός ποδοσφαιριστής που αναδείχθηκε πρωταθλητής Ελλάδος (1985 με τον ΠΑΟΚ) και αργότερα αγωνίστηκε στην ΕΠΣ Τρικάλων (με τον Ασκληπιό Τρικάλων). O μακροβιότερος πρόεδρος της ΕΠΣT είναι o Θανάσης Μπουτζιώλης. Eξελέγη πρόεδρος στην ΕΠΣ Τρικάλων το μακρινό 1996 και ανανέωσε την θητεία του το 2022 (συναπτά 26 χρόνια). Η θητεία του αποτελεί πανελλήνιo ρεκόρ. O Α.Σ. Μετέωρα Καλαμπάκας είναι ο σύλλογος με τις περισσότερες παρουσίες σε τελικό του Κυπέλλου, 21 συνολικά (1975, 1976, 1978, 1979, 1981, 1982, 1984, 1985, 1998, 2000, 2002, 2003, 2007, 2008, 2010, 2011, 2012, 2014, 2015, 2017, 2019). Ακολουθεί ο Διγενής Νεοχωρίου με 7 (1983, 1987, 2000, 2001, 2017, 2018, 2022). O Α.Σ. Μετέωρα Καλαμπάκας είναι ο σύλλογος με τα περισσότερα πρωταθλήματα, 10 συνολικά (1975, 1978, 1979, 1980, 1986, 1997, 2002, 2009, 2012, 2018). Ακολουθεί ο Διγενής Νεοχωρίου με 6 (1981, 1987, 1990, 1993, 2017, 2019). H Δήμητρα Τρικάλων και o Α.Σ. Μετέωρα είναι οι ομάδες που έχουν συναντηθεί τις περισσότερες φορές (4) σε τελικό Κυπέλλου (1976, 1981, 1982, 2015). Δυο είναι οι σύλλογοι που έχουν κατακτήσει συνεχόμενους τίτλους στην Α' Κατηγορία: o Α.Ο. Έλατος Γαρδικίου (1988, 1989) και o Α.Ο. Φλαμουλίου (2013, 2014). Ένωση Ποδοσφαιρικών Σωματείων Θεσσαλίας Ηλεκτρονικό αρχείο εφημερίδας «ΑΘΛΗΤΙΚΗ ΗΧΩ» goaltrikala.gr www.3kala.gr Επίσημος ιστότοπος